CELEX: C2004/118/44
Language: fi
Date: 2004-04-30 00:00:00
Title: Yhteisöjen tuomioistuimen määräys (neljäs jaosto) 5 päivänä huhtikuuta 2004 asiassa C-3/02 (Tribunale amministrativo regionale per il Veneton esittämä ennakkoratkaisupyyntö), Alessandro Mosconi, Ordine degli Ingegneri di Verona e Provincia vastaan Soprintendenza per i Beni Ambientali e Architettonici di Venezia — Ministero per i Beni e le Attività Culturali (Työjärjestyksen 104 artiklan 3 kohta — Direktiivi 85/384/ETY — Muodollista kelpoisuutta osoittavien asiakirjojen vastavuoroinen tunnustaminen arkkitehtuurin alalla — 10 artikla ja 11 artiklan g alakohta — Kansallinen lainsäädäntö, jossa tunnustetaan arkkitehdin ja insinöörin muodollista kelpoisuutta osoittavien asiakirjojen vastaavuus, mutta varataan arkkitehdeille taiteelliseen perintöön liittyviksi luokiteltuja kiinteistöjä koskevat työt — Yhdenvertaisen kohtelun periaate — Täysin jäsenvaltion sisäinen tilanne)

30.4.2004   
            
            
               FI
            
            
               Euroopan unionin virallinen lehti
            
            
               C 118/25
            
         
      YHTEISÖJEN TUOMIOISTUIMEN MÄÄRÄYS
   
   (neljäs jaosto)
   5 päivänä huhtikuuta 2004
   asiassa C-3/02 (Tribunale amministrativo regionale per il Veneton esittämä ennakkoratkaisupyyntö), Alessandro Mosconi, Ordine degli Ingegneri di Verona e Provincia vastaan Soprintendenza per i Beni Ambientali e Architettonici di Venezia — Ministero per i Beni e le Attività Culturali (1)
   
   (Työjärjestyksen 104 artiklan 3 kohta - Direktiivi 85/384/ETY - Muodollista kelpoisuutta osoittavien asiakirjojen vastavuoroinen tunnustaminen arkkitehtuurin alalla - 10 artikla ja 11 artiklan g alakohta - Kansallinen lainsäädäntö, jossa tunnustetaan arkkitehdin ja insinöörin muodollista kelpoisuutta osoittavien asiakirjojen vastaavuus, mutta varataan arkkitehdeille taiteelliseen perintöön liittyviksi luokiteltuja kiinteistöjä koskevat työt - Yhdenvertaisen kohtelun periaate - Täysin jäsenvaltion sisäinen tilanne)
   (2004/C 118/44)
   Oikeudenkäyntikieli: italia
   Asiassa C-3/02, jonka Tribunale amministrativo regionale per il Veneto (Italia) on saattanut EY 234 artiklan nojalla yhteisöjen tuomioistuimen käsiteltäväksi saadakseen tässä kansallisessa tuomioistuimessa vireillä olevassa asiassa Alessandro Mosconi, Ordine degli Ingegneri di Verona e Provincia vastaan Soprintendenza per i Beni Ambientali e Architettonici di Venezia — Ministero per i Beni e le Attività Culturali, Comune di San Martino Buon Albergon (VR), Consiglio Nazionale degli Architetti, Pianificatori, Paesaggisti e Conservatorin, Ordine degli Architetti di Veronan ja Consiglio Nazionale degli Ingegnerin osallistuessa asian käsittelyyn, ennakkoratkaisun tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta arkkitehtuurin alalla sekä toimenpiteistä sijoittautumisoikeuden ja palvelujen tarjoamisen vapauden tehokkaan käyttämisen helpottamiseksi 10 päivänä kesäkuuta 1985 annetun neuvoston direktiivin 85/384/ETY (EYVL L 223, s. 15) ja erityisesti tämän direktiivin10 artiklan ja 11 artiklan g alakohdan sekä yhdenvertaisen kohtelun periaatteen tulkinnasta, yhteisöjen tuomioistuin (neljäs jaosto), toimien kokoonpanossa: jaoston puheenjohtaja C. W. A. Timmermans (esittelevä tuomari) sekä tuomarit A. La Pergola ja S. von Bahr, julkisasiamies: P. Léger, kirjaaja: R. Grass, on 5.4.2004 antanut määräyksen, jonka määräysosa on seuraava:
   Kun kyseessä on täysin jäsenvaltion sisäinen tilanne, tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta arkkitehtuurin alalla sekä toimenpiteistä sijoittautumisoikeuden ja palvelujen tarjoamisen vapauden tehokkaan käyttämisen helpottamiseksi 10 päivänä kesäkuuta 1985 annetun neuvoston direktiivi 85/384/ETY ja erityisesti sen 10 artikla ja 11 artiklan g alakohta sekä yhdenvertaisen kohtelun periaate eivät ole esteenä sellaiselle kansalliselle lainsäädännölle, jossa tunnustetaan arkkitehdin ja insinöörin muodollista kelpoisuutta osoittavien asiakirjojen vastaavuus, mutta varataan arkkitehdeille erityisesti taiteelliseen perintöön liittyviksi luokiteltuja kiinteistöjä koskevat työt.
   
      (1)  EYVL C 56, 2.3.2002.